**Ponedeljek, 30. 3. 2020**

UČNA TEMA: MALA IN VELIKA PISANA ČRKA T

Danes se bomo naučili, kako zapisujemo malo in veliko pisano črko t.

Najprej našteješ nekaj besed, ki se pričnejo s črko t (trobenta, torta, tovornjak ….). V delovni zvezek za opismenjevanje (stran 106, 107) poglej, kako se zapiše mala in velika pisana črka t. Primerjaj jo z malo tiskano črko t. Ali sta si črki podobni? V čem se razlikujeta? Sedaj primerjaj še veliko pisano črko t in veliko tiskano črko t.

Zapis črke vadi s prstkom na listu papirja ali na mizi. Nato pisane črke s prstkom napišeš še mamici ali očku na hrbet, iz pisanih črk lahko sestaviš tudi besedo. Mamica ali očka pa mora ugotoviti, katero besedo si ji/mu napisal/-a.

Sedaj odpri delovni zvezek za opismenjevanje in vadi zapis pisane črke t.

**Nato vzemi zvezek z vmesno črto, napiši naslov VAJA in datum.**

Napiši 3 vrste malih pisanih črk t in 3 vrste velikih pisanih črk t.

Nato naslednje besede prepiši s pisanimi črkami (pazi na veliko začetnico pri imenih):

Tina, Tilen, torta, tolar, tram, star, štiri

**Hitri in vedoželjni lahko naredijo še naslednjo nalogo**:

V zvezek z vmesno črto s pisanimi črkami prepiši še naslednje povedi. Lahko si izmisliš tudi kakšno svojo poved:

* Tisa ima torto.
* Mel reže sir.
* Na mizi so sveče.
* Na omari so slive.